ગુજરાત રાજ્યમાં ચાલી રહેલા પાટીદાર અનામત આંદોલન સંદર્ભે સુખદ સમાધાન થાય તે માટે સરકાર દ્વારા અલગઅલગ સ્તરે સમાધાનના પ્રયાસો થઈ રહ્યા છે. એક તરફ સમાધાનના પ્રયાસો નિષ્ફળ નીવડી રહ્યા છે ત્યારે બીજી તરફ આંદોલનની આગ ફરીથી પ્રજ્વલ્લિત બની રહી છે. અનામતની આગમાં સૌરાષ્ટ્રના વધુ એક યુવકે જીવ દઈ દીધાની ઘટનાએ પાટીદાર સમાજ સહિત સરકારને પણ સ્તબ્ધ કરી દીધી છે. સૌરાષ્ટ્રના રાજકોટ જિલ્લામાંથી જ અનામત મામલે બે યુવાનોએ આપઘાત કરી લેતાં આંદોલન સંદર્ભનો મૃત્યુઆંક ૧૧ થયો છે ત્યારે સૌ એક જ સવાલ કરી રહ્યાં છે કે અનામત આંદોલનમાં હજુ કેટલાં લોકો હોમાશે?